**Idébeskrivelse til ønsker for anlægsmidler 2023**

Foreningslivet har ønsket større medinddragelse forud for prioritering af anlægsmidler på kultur- og fritidsområdet. Byrådet har derfor godkendt en dialogmodel, som gennemføres som pilotprojekt i 2023 med henblik på eventuel fremtidig brug i andre større projekter eller budgetproces.

**Fra idé til handling:**

1. Foreningslivet fremsender idébeskrivelser til anvendelse af anlægsmidler i perioden 23. januar – 27. februar 2023.
2. De indkomne idébeskrivelser behandles i administrationen og prioriteres på baggrund af kategoriserings- og pointmodellen.
3. Afholdelse af opfølgende foreningsmøde med kortlægning af administrationens arbejde og prioritering medio april.
4. Dialogmøde mellem Kultur-, Fritids- og Erhvervsudvalget og Folkeoplysningsudvalget med henblik på prioritering i maj.
5. Prioriterede forslag udarbejdes til brug ved den politiske budgetbehandling med detaljerede budgetoverslag (inkl. afledt drift) og procesplan for de politisk efterspurgte og højest prioriterede ønsker i juni/juli 2023.
6. Politisk prioritering og frigivelse af 2023 midler i fagudvalget med henblik på hurtig igangsættelse af de første indsatser i august 2023.

**Hvordan kan man komme med idéer?**

Du/I har mulighed for at komme med jeres idéer til, hvordan anlægsmidlerne skal prioriteres via idébeskrivelsen nedenfor. Beskrivelsen sendes på e-mail til kulturogfritid@egekom.dk, eller med post til Egedal Kommune, Dronning Dagmars Vej 200, 3650 Ølstykke, att.: Kultur og Fritid.

Der er udarbejdet en kategoriserings- og pointmodel, som administrationen vil gøre brug af i sin kortlægning af idébeskrivelserne. Du/I kan med fordel orientere jer i begge inden udfyldelse af idébeskrivelsen.

**Frist:**

For at komme i betragtning, skal idébeskrivelsen være modtaget **senest den 27. februar 2023.**

Hvis du/I har spørgsmål angående idébeskrivelsen, så er du/I meget velkomne til at kontakte administrationen i Kultur og Fritid på mail kulturogfritid@egekom.dk

**Idébeskrivelse:**

|  |  |
| --- | --- |
| Idénavn: |  |
| Kort idébeskrivelse: | *Beskriv kort formålet, herunder om idéen understøtter og forbedrer forholdene for eksisterende brugere og/eller om idéen forventes at tiltrække nye brugere og igangsætte nye aktiviteter* |
| Hvilke kriterier tilgodeser idéen i pointmodellen:  | *Uddyb eventuelt, hvordan idéen understøtter kriterierne i pointmodellen, som alle er udsprunget af udviklingsplanen for faciliteter* |
| Antal brugere: | *Forventede antal brugere henover ugen/året, herunder en vurdering af hvilke brugere, der forventes at få særlig gavn af idéen*  |
| Lokation/placering: | *Hvor skal idéen realiseres, gerne så konkret som muligt – og gerne link fra Google Maps* |
| Bud på anlægsbudget: | *Et bud på idéens budget*  |
| Mulig ekstern finansiering: | *Bud på fonde eller andre ikke kommunale aktører, der kunne indtænkes til medfinansiering af idéen. For eksempel Lokale og Anlægsfonden, Realdania, Nordea-fonden mv.*  |
| Den efterfølgende drift: | *Hvad vil idéen aflede af efterfølgende drift og hvem forventes at stå for den?* |
| Tidsperspektiv: | *Hvor lang tid skønner du/I, at idéen tager at realisere? Ville idéen kunne realiseres inden for indeværende budgetår?* |
| Afledte konsekvenser i anlægsperioden: | *Afleder realiseringen af idéen midlertidige konsekvenser for andre brugere i anlægsperioden, som man skal være opmærksom på?* |
| Initiativtager(e): | *Navn(e), e-mail og telefonnumre* |